reede õhtul tegime a-ga poole ööni ajakirja trükieelseid parandusi, sealt tulles oli hea tunne. väsimus ka, nii et chillisin lihtsalt mõnusalt kodus. ja meenutasin lauset, mis ütleb, et õnn on see, kui tahad minna tööle ja tahad minna koju.  laupäev oli hästi mõnus - pikk naudinguterohke hommikusöök p-ga boheemis  meie lemmiklauas, seejärel väike tiir nõmme turul (ostsin kimbu saialilli vana mehe käest, kes ütles mulle selle peale 'ilus noorik' - väga armas :)).  õhtust sõin b-ga vapianos, kella 19 paiku võttis meid piritalt peale 1907. aastal ehitatud blue sirius, millega sõitsime tallinna lahele muinastulesid vaatama. sooja voodriga suusajope osutus kõige õigemaks riietuseks - ilm oli üsna jahe ja tagasiteel saime ka vihma, aga väga lõbus oli. vaadata viimsis süttivaid muinastulesid ja näha lähedalt seda, kuidas  reidikai peal lõket süüdatakse. laulda 'tuulevaiksel ööl' ja teisi merelaule. ja naerda, naerda, naerda, nagu b, k ja p-ga ikka.